Bahamondespisshval

Bahamondespisshval (Mesoplodon traversii) kalles også flensetannhval (oppkalt etter verktøyet hvalfangerne brukte til å flense hvalen med på 1800-tallet) og er en spissnebbhval (Mesoplodon) i nebbhvalfamilien (Ziphiidae), først oppdaget i 1872 som et dødt eksemplar på Pitt Island, den nest største av Chathamøyene, et stykke utenfor østkysten av New Zealand.

 Biologi 
Bahamondespisshvalen regnes som verdens mest sjeldne hvalart og har aldri blitt observerte i levende tilstand. Bare levninger etter seks slike hvaler er tidligere observert, men ingen av dem ble DNA-testet. Det er funnet tre kranier som stammer fra to funn på New Zealand og ett på Isla Robinson Crusoe utenfor vestkysten av Sør-Amerika. I tillegg ble det funnet to døde bahamondespisshvaler strandet på Opape nord på New Zealand i desember 2010.

Det finnes nesten ingen kunnskap om arten, som forskere i senere år har antatt kan være utdødd. Den 5. juli 2024 blir imidlertid et dødt eksemplar av arten funnet på ei strand i Otago på New Zealand. Den skal DNA-testes for å bekrefte arten.
miniatyr|venstre|Bahamondespisshval sammenlignet med et menneske.
Basert på kraniets størrelse har det blitt estimert at bahamondespisshval kan bli omkring 5–5,5 meter lang. Arten utmerker seg ved sin fremtredende melon og den mørkegrå eller svarte fargen på nebbet. Den har også en mørk øyelapp, hvit bukside og mørke luffer. Forskere antar at den kan gå på ekstremt dypt vann og trolig lever av å fange blekksprut. Det er også trolig at bare sjelden oppholder seg i vannoverflaten, siden det er gjort så få observasjoner av den.

Bahamondespisshvalen er trolig utbredt i deler av Stillehavet og Sørishavet (0°N–90°S, 158°E–50°W), i pelagiske områder mellom New Zealand, Chile og Juan Fernández-øyene.

 Inndeling 
Inndelingen følger Society for Marine Mammalogy og er i henhold til Committee on Taxonomy (2022).

 Artiodactyla, klovdyr
 Cetacea, hvaler
 Odontoceti, tannhvaler
 Ziphiidae, nebbhvalfamilien
 Berardius, kjempenebbhvaler
 B. arnuxii, sørlig kjempenebbhval
 B. bairdii, nordlig kjempenebbhval
 B. minimus, (dvergkjempenebbhval eller satokjempenebbhval)
 Hyperoodon, (egentlige nebbhvaler)
 H. ampullatus, nebbhval
 H. planifrons, sørnebbhval
 Indopacetus (monotypisk)
 I. pacificus, longmanspisshval
 Mesoplodon, spissnebbhvaler 
 M. bidens, nordspisshval
 M. bowdoini, andrewsspisshval
 M. carlhubbsi, buespisshval
 M. densirostris, blainvillespisshval
 M. europaeus, gervaisspisshval
 M. ginkgodens, ginkgospisshval
 M. grayi, grayspisshval
 M. hectori, hektorsspisshval
 M. layardii, layardspisshval
 M. mirus, truespisshval
 M. perrini, perrinspisshval
 M. peruvianus, dvergspisshval
 M. stejnegeri, stejnegerspisshval
 M. traversii, bahamondespisshval
 Tasmacetus (monotypisk)
 T. sheperdi, tasmansk nebbhval
 Ziphius (monotypisk)
 Z. cavirostris, blekhodenebbhval

 Referanser 
Committee on Taxonomy. 2022. List of marine mammal species and subspecies. Society for Marine Mammalogy, www.marinemammalscience.org, consulted on 2022-09-07

Aina Brunborg Ihle (18. juli 2024) Sjeldent funn: - Trodde den var utryddet. Dagbladet (+), 18. juli 2024. https://www.dagbladet.no/nyheter/sjeldent-funn-trodde-den-var-utryddet/81683005

Charlotte Graham-McLay (2024-07-18) The world’s rarest whale has never been seen alive – scientists may have a breakthrough. Independent. Besøkt 2024-07-18

Perrin, W.F. (2021). World Cetacea Database. Mesoplodon traversii (Gray, 1874). Accessed at: http://www.marinespecies.org/cetacea/aphia.php?p=taxdetails&id=254993 on 2024-07-19

Pitman, R.L. & Taylor, B.L. 2020. Mesoplodon traversii. The IUCN Red List of Threatened Species 2020: e.T41760A50383956. https://dx.doi.org/10.2305/IUCN.UK.2020-3.RLTS.T41760A50383956.en. Accessed on 18 July 2024.

van Helden, A.L., A.N. Baker, M.L. Dalebout, J.C. Reyes, K. van Waerebeek and S.C. Baker 2002 Resurrection of Mesoplodon traversii (Gray, 1874), senior synonym of M. bahamodi Reyes (van Waerebeek, Cárdenas and Yánez, 1995) (Cetacea Ziphiidae). Marine Mammal Science 18(3):609-621.

Verdens Gang - Det første bildet: Verdens mest sjeldne hval

 Eksterne lenker 

 Cetaceans of the World - Mesoplodon traversii 
Kategori:Tannhvaler
Kategori:Pattedyr formelt beskrevet i 1874
Kategori:Dyr formelt beskrevet av John Edward Gray